กฎกระทรวงฉบับที่ ๒(พ.ศ. ๒๔๙๗)ออกตามความในพระราชบัญญัติกองอาสารักษาดินแดนพ.ศ. ๒๔๙๗[๑] อาศัยอำนาจตามความในมาตรา ๙ และมาตรา ๓๐ แห่งพระราชบัญญัติกองอาสารักษาดินแดนพ.ศ. ๒๔๙๗ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ ๑[๒]ให้มีตำแหน่งผู้บังคับบัญชาและเจ้าหน้าที่กองอาสารักษาดินแดน ดังต่อไปนี้๑.ผู้บัญชาการ ใช้อักษรย่อว่า ผ.บ.ช.๒.รองผู้บัญชาการ ใช้อักษรย่อว่า ร.ผ.ช.๓.ผู้ช่วยผู้บัญชาการ ใช้อักษรย่อว่า ช.ผ.ช.๔.ผู้บังคับการจังหวัด ใช้อักษรย่อว่า ผ.ก.จ.๕. รองผู้บังคับการจังหวัด ใช้อักษรย่อว่า ร.ก.จ.๖.ผู้บังคับกองร้อย ใช้อักษรย่อว่า ผ.ก.ร.๗.รองผู้บังคับกองร้อย ใช้อักษรย่อว่า ร.ก.ร.๘.ผู้บังคับหมวด ใช้อักษรย่อว่า ผ.บ.ม.๙.จ่ากองร้อย ใช้อักษรย่อว่า จ.ก.ร.๑๐.ผู้บังคับหมู่ ใช้อักษรย่อว่า ผ.บ.หมู่ข้อ ๒ ให้รัฐมนตรีว่าการกระทรวงมหาดไทยเป็นผู้บัญชาการรัฐมนตรีช่วยว่าการกระทรวงมหาดไทยและรัฐมนตรีสั่งราชการกระทรวงมหาดไทยเป็นรองผู้บัญชาการปลัดกระทรวงมหาดไทย รองปลัดกระทรวงมหาดไทยและจเรตำรวจเป็นผู้ช่วยผู้บัญชาการ และให้ผู้ดำรงตำแหน่งดังกล่าวเป็นผู้ปกครองบังคับบัญชาเจ้าหน้าที่และสมาชิกกองอาสารักษาดินแดนทั้งในส่วนกลางและส่วนภูมิภาคนอกจากจะมีผู้ดำรงตำแหน่งตามความในวรรคแรกให้ผู้บัญชาการมีอำนาจแต่งตั้งบุคคลอื่นที่เห็นสมควรเป็นรองผู้บัญชาการหรือผู้ช่วยผู้บัญชาการและให้มีอำนาจถอดถอนด้วยข้อ ๓[๓]ให้ผู้บังคับการจังหวัดเป็นผู้ปกครองบังคับบัญชาเจ้าหน้าที่และสมาชิกกองอาสารักษาดินแดนซึ่งสังกัดอยู่ในจังหวัดนั้นข้อ ๔ให้นายอำเภอเป็นผู้บังคับกองร้อย เว้นแต่ในท้องที่อำเภอใดมีอัตรากำลังสมาชิกกองอาสารักษาดินแดนมากกว่าหนึ่งกองร้อยหรือไม่ถึงหนึ่งกองร้อยให้ผู้บัญชาการเป็นผู้แต่งตั้งบุคคลใดที่เห็นสมควรเป็นผู้บังคับกองร้อยนั้นและให้มีอำนาจถอดถอนด้วยผู้บังคับกองร้อยเป็นผู้ปกครองบังคับบัญชาเจ้าหน้าที่และสมาชิกกองอาสารักษาดินแดนซึ่งสังกัดอยู่ในกองร้อยนั้นข้อ ๕[๔]ผู้บัญชาการเป็นผู้แต่งตั้งบุคคลใดที่เห็นสมควรเป็นรองผู้บังคับการจังหวัดและรองผู้บังคับกองร้อย และให้มีอำนาจถอดถอนด้วย และให้ผู้ดำรงตำแหน่งดังกล่าว เป็นผู้ปกครองบังคับบัญชาเจ้าหน้าที่และสมาชิกกองอาสารักษาดินแดนซึ่งสังกัดอยู่ในจังหวัด อำเภอ หรือในกองร้อยนั้น แล้วแต่กรณีและให้เป็นผู้ช่วยผู้บังคับการจังหวัด หรือผู้บังคับกองร้อยตามลำดับข้อ ๖ ผู้บัญชาการหรือผู้ที่ได้รับมอบหมายเป็นผู้แต่งตั้งบุคคลใดที่เห็นสมควรเป็นผู้บังคับหมวด จ่ากองร้อย และผู้บังคับหมู่และให้มีอำนาจถอดถอนด้วยข้อ ๗ให้มีเจ้าหน้าที่ในกองอาสารักษาดินแดนส่วนกลาง และส่วนภูมิภาคตามที่ผู้บัญชาการเห็นสมควร และให้ผู้บัญชาการหรือผู้ที่ได้รับมอบหมายเป็นผู้แต่งตั้งหรือถอดถอนข้อ ๘อัตรากำลังของสมาชิกกองอาสารักษาดินแดนให้กำหนดดังนี้(๑) กองร้อย ให้มีผู้บังคับกองร้อยเป็นผู้บังคับบัญชารองผู้บังคับกองร้อยเป็นผู้ช่วย กองร้อยหนึ่งให้แบ่งออกเป็นสามหมวดและมีเจ้าหน้าที่ประจำกองร้อยอีกตามสมควร(๒) หมวด ให้มีผู้บังคับหมวดเป็นผู้บังคับบัญชาหมวดหนึ่งแบ่งออกเป็นสี่หมู่ นอกจากนี้อาจมีผู้ช่วยหรือเจ้าหน้าที่ตามที่เห็นสมควร(๓) หมู่ ให้มีผู้บังคับหมู่เป็นผู้บังคับบัญชามีอัตรากำลังและผู้ช่วยหรือเจ้าหน้าที่ตามที่เห็นสมควรข้อ ๙การจัดตั้งกองร้อย และการจัดระเบียบภายในกองร้อยให้เป็นไปตามระเบียบข้อบังคับที่ผู้บัญชาการจะได้กำหนดขึ้นให้ไว้ ณ วันที่ ๒๑ มิถุนายน พ.ศ. ๒๔๙๗พลเรือโท สุนาวินวิวัฒรัฐมนตรีว่าการกระทรวงมหาดไทยหมายเหตุ :- เหตุผลในการประกาศใช้กฎกระทรวงฉบับนี้ คือกำหนดตำแหน่งผู้บังคับบัญชา และเจ้าหน้าที่กองอาสารักษาดินแดนและอำนาจการปกครองบังคับบัญชาตลอดถึงกำหนดอัตรากำลังของสมาชิกกองอาสารักษาดินแดน กฎกระทรวง ฉบับที่ ๕ (พ.ศ. ๒๕๐๐) ออกตามความในพระราชบัญญัติกองอาสารักษาดินแดนพ.ศ. ๒๔๙๗[๕]หมายเหตุ :- เหตุผลในการประกาศใช้กฎกระทรวงฉบับนี้ คือพระราชบัญญัติระเบียบบริหารราชการแผ่นดิน (ฉบับที่ ๔) พ.ศ. ๒๔๙๙ได้แก้ไขพระราชบัญญัติระเบียบบริหารราชการแผ่นดิน พ.ศ. ๒๔๙๕ (ฉบับที่ ๒) พ.ศ. ๒๔๙๖และ (ฉบับที่ ๓) พ.ศ. ๒๔๙๙ โดยเลิกภาค ให้มีเฉพาะเขตสำหรับการจัดระเบียบบริหารราชการส่วนภูมิภาค ให้มีเฉพาะจังหวัดและอำเภอ และโอนอำนาจหน้าที่ของผู้ว่าราชการภาคไปเป็นของผู้ว่าราชการจังหวัด จึงสมควรแก้ไขกฎกระทรวง ฉบับที่ ๒ (พ.ศ. ๒๔๙๗) ออกตามความในพระราชบัญญัติกองอาสารักษาดินแดน พ.ศ.๒๔๙๗ โดยให้ยกเลิกตำแหน่งผู้บัญชาการภาค รองผู้บัญชาการภาค ทั้งนี้ เพื่อให้สอดคล้องต้องกันกับพระราชบัญญัติระเบียบบริหารราชการแผ่นดินฉบับดังกล่าวจุฑามาศ/ปรับปรุง๒๔ สิงหาคม ๒๕๕๘ปิติวรรณ/ปรับปรุง๗ สิงหาคม ๒๕๖๓อรญา/ตรวจ๒๙ กันยายน ๒๕๖๓[๑] ราชกิจจานุเบกษาเล่ม ๗๑/ตอนที่ ๓๙/หน้า ๘๗๙/๒๒ มิถุนายน ๒๔๙๗[๒] ข้อ ๑ แก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๐๐) ออกตามความในพระราชบัญญัติกองอาสารักษาดินแดนพ.ศ. ๒๔๙๗[๓] ข้อ ๓ แก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๐๐) ออกตามความในพระราชบัญญัติกองอาสารักษาดินแดนพ.ศ. ๒๔๙๗[๔] ข้อ ๕ แก้ไขเพิ่มเติมโดย กฎกระทรวง ฉบับที่ ๕ (พ.ศ. ๒๕๐๐) ออกตามความในพระราชบัญญัติกองอาสารักษาดินแดนพ.ศ. ๒๔๙๗[๕] ราชกิจจานุเบกษาเล่ม ๗๔/ตอนที่ ๖๓/หน้า ๑๑๗๐/๒๓ กรกฎาคม ๒๕๐๐